शाहरुख खान की फिल्म ‘रब ने बना दी जोड़ी’ की तारीफ करते हुए एक क्रिटिक ने लिखा था कि लवर बॉय की भूमिका शाहरुख खान अब सोये सोये भी कर सकते हैं । इस का अर्थ यही था कि शाहरुख खान अब ऐसे रोल के इतने आदी हो चुके हैं कि ऐसी भूमिका के लिये उन्हें कोई विशेष मेहनत करनी पड़ती । इसी बात को मैं पाठक साहब के लिये भी कह सकता हूं । आज पचपन सालों के बाद पाठक साहब इस विधा में इतने पारंगत हो चुके हैं कि एक मर्डर मिस्ट्री सोते हुए भी लिख सकते हैं । लेकिन ‘कातिल कौन’ के लिये अफसोस के साथ कहना पड़ता है कि पाठक साहब ने इसे सोये सोये ही लिखा है । इस उपन्यास में पहली बार मैंने कई फैक्चुअल एरर देखी हैं जिन की उम्मीद पाठक साहब से कभी नहीं थी ।